GiliGold/VAD_KnessetCorpus huggingface dataset:
דוד ביטן: אין דרך לתת להם דמי אבטלה, כי החוק לא מאפשר לתת להם דמי אבטלה, הדרך היחידה לתת להם פיצוי - - -
שלומית אבינח: אתה מדבר על מענק חודשי, נכון?
דוד ביטן: מענק חודשי.
דוד ביטן: פיצוי אני קורא לזה, פיצוי מסוים, זה נתון בידיכם.
דוד ביטן: אין צורך לתקן את החוק כי מדובר בחיילים, אתם יכולים לתת להם בלי תיקון חוק ובלי שום דבר.
דוד ביטן: משרד האוצר מסכים לכך שהכסף הזה, שזה לא כסף גדול, יילך כרגע מיתרות בלתי מנוצלות של משרד הביטחון.
דוד ביטן: אנחנו צריכים לדעת אם יש הסכמה כמו שהייתה עם דמי השכירות ואז נוכל בעצם לפתור את הבעיה.
דוד ביטן: אם את צריכה יום יומיים לחשוב על זה, זאת אומרת להביא את האישורים הפורמליים ניתן לך גם את זה עד יום השני הבא.
דוד ביטן: זאת גם אופציה.
שלומית אבינח: יש פה את התקציבן.
שלומית אבינח: את אגף התקציבים יש לנו.
דוד ביטן: נקבל אותם, אבל בואו נשמע אותה קודם.
שלומית אבינח: אז קודם קרן ואחרי זה תומר ניאזוף.
קרן וייס: קודם כל בוקר טוב לכולם, אז אנחנו באמת בדיון השני בנושא.
קרן וייס: קודם כל צריך להגיד שעמדת צה"ל הרשמית הועברה אליכם כבר ביום שני ושם מופיעים כלל הסעיפים שמתייחסים לסוגיה הזאת.
קרן וייס: יש בינינו הסכמה מלאה על כך שיש בעיה עבור האוכלוסייה הזכאית להיתר עבודה כי בתקופה הזאת הם לא מצליחים לממש, דרך אגב, גם בגלל ההנחיות הלאומיות להתמודדות עם הקורונה, אבל גם בגלל ההנחיות הפנים צה"ליות שמדברות על תקופות של סבבים ממושכים יותר בתוך היחידות.
קרן וייס: עמדת צה"ל הרשמית, נכון לעכשיו, יש פה התפתחות שאני צריכה רגע לתת עליה את הדעת מול הגורמים בתוך צה"ל, אבל היא שקודם כל צה"ל דואג לכל החיילים שמבקשים סיוע כלכלי ולכן ההתייחסות אך ורק לחיילים הבודדים היא התייחסות שהיא התייחסות צרה.
קרן וייס: אנחנו מבקשים התייחסות לכל אלה שמביעים את המצוקה הכלכלית ומסתייעים בשגרה בהיתר עבודה פרטית ולכן מנגנון הפיצוי צריך לחול גם עליהם.
קרן וייס: העיקרון הזה הוא עיקרון שהוא מאוד חשוב לנו, עיקרון השוויון לצורך העניין, כדי כן לאפשר את המענה הרחב לכולם ולא רק לפלח מסוים באוכלוסייה הזו, מה גם שאנחנו לא יודעים לאמוד במדויק כמה כל חייל השתכר מהעבודה הפרטית ולכן לקבוע סף של מענק בעיניי הוא נכון.
קרן וייס: עוד אני רוצה לשים בהערת כוכבית כהערה חשובה ששימו לב שהמערך הלוחם מאוד מתקשה לממש היתרי עבודה פרטית בשגרה ולכן אין לו את הזכאות הזו, לאור סבבי היציאות שלהם, לאור השגרה המבצעית, מה שמייצר לנו סוג של חיילים שקופים באירוע הזה שאין להם היתר עבודה, אבל כן יש להם מצוקה כלכלית.
קרן וייס: לכן אני חושבת שבבחינה שלנו בצה"ל אנחנו חייבים להסתכל גם עליהם ולאפשר גם להם סוג של מענה.
קרן וייס: צריך לומר, מענה שאנחנו היום מייצרים מתוך מקורות צה"ל.
קרן וייס: אני מבינה את הסיפור של החוק שזה משהו שלא ניתן לייצר בו איזה שהוא תיקון כי העמדה הרשמית שלנו מדברת על זה שגם ההסדר התקציבי אבל גם התפעולי יהיה מחוץ לצה"ל בדיוק כפי שמתקיים היום לאזרחים.
קרן וייס: אני מבינה את הסוגיה הבעייתית ולכן אנחנו נצטרך שוב לעלות איתה הלאה.
קרן וייס: לגבי יתרות התקציב, אני לא הבן אדם המתאים לענות על כך ואם יש פה את חשב משרד הביטחון אז אני חושבת שראוי רגע שהיא תשיב על כך, אבל גם פה אנחנו נצטרך רגע לתת את ההתייחסות התקציבית פנימה אצלנו עם הגורמים האמונים על כך כדי לתת תשובה שהיא קצת יותר נחרצת.
דוד ביטן: אני רוצה להגיד לך דבר אחד, בעצם מה שעשית עכשיו, יצרת מצב שאי אפשר לפתור שום בעיה.
דוד ביטן: הנושא הזה של נקודת השוויון לא קיימת פה מכיוון שחיילים בודדים הם לא עומדים על אותה רמת שוויון כי אתם מכירים בהם כחיילים בודדים.
דוד ביטן: אין להם עורף כלכלי בארץ, בשביל זה הם חיילים בודדים.
דוד ביטן: חייל בודד זכאי לעבודה נוספת מכוח זה שהוא חייל בודד.
דוד ביטן: להגיד עכשיו כל החיילים במדינה שיש להם את האישור הזה מכל מיני סיבות, אתם יכולים לתת להם מה שאתם רוצים, אני לא מפריע לכם, אבל להתנות דבר בדבר זה אומר שאף אחד לא יכול לקבל כלום, זו התוצאה.
דוד ביטן: לכן אני לא מקבל את העמדה הזאת מבחינת נקודת השוויון כי הם לא על אותה רמת בעייתיות.
דוד ביטן: אם אנחנו מדברים על חיילים בודדים, מדובר על 935 איש ובנוסף לזה בא משרד הרווחה ואמר שיש עוד 400 חיילים שאין להם עורף כלכלי ואולי הם אפילו לא מוכרים כחיילים בודדים, הם לא עולים חדשים, אולי הם מוכרים ככאלה, הם לא עולים חדשים, ומדובר בעצם 1,400 איש שזה אומר שאם אנחנו ניתן גם לאלה שהם באמת בבעיות כלכליות רציניות את ה-1,500 שקל האלה, אנחנו נדבר על תקציב שניתן לעמוד בו.
דוד ביטן: אם אנחנו עכשיו – אני לא יודע לכמה יש אישורי עבודה בצה"ל.
שלומית אבינח: יש לנו, 10,560.
דוד ביטן: מבחינתי אני מסכים, אין לי בעיה, באמת, לתת לכל מי שיש לו אישור עבודה, אני מסכים.
דוד ביטן: אני לא יודע אם זה אפשרי תקציבית.
דוד ביטן: אני חושב שהנושא הזה של ה-1,400 איש, שהם חיילים בודדים, לא רק עולים, עולה או לא עולה, לא משנה, בסדר?
דוד ביטן: אני מוכן לקבל את העמדה הזאת כי זאת גם העמדה של משרד הרווחה, זה לא תקציב שאי אפשר לעמוד בו.
דוד ביטן: לכן משרד האוצר הסכים.
דוד ביטן: כל מה שנשאר זה משרד הביטחון.
דוד ביטן: זה לא בסמכות שלך, אני יודע, אין לי טענה בעניין הזה.
שלומית אבינח: יש את תומר ניאזוף וטל שטראוס.
דוד ביטן: אז בואו נשמע את החשב שלכם ונראה איך נפתור את הבעיה שלכם, אני מקווה.
תומר ניאזוף: שלום.
דוד ביטן: התקציבן של צה"ל או של משרד הביטחון?
שלומית אבינח: של משרד הביטחון.
דוד ביטן: אתה היית איתנו מהרגע הראשון, שמעת את כל הדיון?
תומר ניאזוף: הייתי בתחילת הדיון, כן.
תומר ניאזוף: אני רוצה לחדד איזה שהיא נקודה.
תומר ניאזוף: בתקציב הביטחון אין יתרות לא מנוצלות, נהפוך הוא, יש לנו צרכים רבים שלא מקבלים מענה ומשרד האוצר מכיר אותם.
תומר ניאזוף: יש יתרות לא מנוצלות בתקציב החיימ"ש גם מתקציבים שהגיעו לנושא הקורונה וגם מנושאים אחרים שלא נוצלו.
דוד ביטן: מה זה חיימ"ש?
שלומית אבינח: חיילים משוחררים.
תומר ניאזוף: יש שם סדר גודל של תקציב מאוד משמעותי של מאות מיליונים.
תומר ניאזוף: אם יש פה בשורה ומשרד האוצר מאשר שימוש באותם תקציבים כמובן שמבחינתנו זה מבורך.
תומר ניאזוף: באשר לסוגיית היתר העבודה, הוא בסוף מאפשר לחיילים להתפרנס במשק האזרחי.
תומר ניאזוף: למיטב ידיעתי הם גם משלמים, ביטוח לאומי מופרש משם וכל מה שצריכים להפריש כמו אזרחים אחרים, ולכן אם רוצים לתת מענה חליף דמי עבודה המקור שלו צריך להגיע מאותם מקומות שכלל המשק נהנה ומקבל את הסיוע ואת המענה.
דוד ביטן: לא, זה לא מה שיקרה.
דוד ביטן: חבר'ה, אתה אמרת עכשיו שאין לכם בעיה אם יש לכם יתרות לא מנוצלות בנושאים האלה.
דוד ביטן: אתם לא חיים בבועה, עם כל הכבוד, יש לכם מעל 60 מיליארד שקל תקציב, יש לכם יתרות לא מנוצלות, משרד האוצר מסכים לקחת משם, עם כל הכבוד לכם אתם גם צריכים להסכים לזה.
דוד ביטן: אני לא מוכן לשמוע משהו אחר.
דוד ביטן: אתם חלק מהמדינה.
דוד ביטן: זה חיילים שלכם, ריבונו של עולם.
דוד ביטן: זה חיילים שמשרתים בצה"ל, הם חיילים בודדים, אין להם עורף כלכלי, בהיתר עבודה הם לא יכולים להשתמש, מה זאת אומרת אתם לא מוכנים?
דוד ביטן: אי אפשר לתת להם את זה במסגרת הרגילה כי הם לא יכולים לקבל דמי אבטלה, יש סעיף בחוק שאומר שחיילים לא מקבלים דמי אבטלה, נקודה.
תומר ניאזוף: אפשר לייצר את המנגנון שבו התקציב הייעודי הזה מגיע לתקציב הביטחון ומועבר לאותם חיילים.
דוד ביטן: אותו מנגנון שעשינו על דמי השכירות נעשה פה.
דוד ביטן: אנחנו נעשה דבר כזה, נקבע ישיבת המשך ביום שני, עד אז אני מקווה שמשרד האוצר ואתם תדברו ביניכם, כי משרד האוצר מסכים.
דוד ביטן: אתה גם אומר, אם יש משהו לא מנוצל שאנחנו לא צריכים - - -
שלומית אבינח: על שניהם, גם החלף וגם השכירות?
שלומית אבינח: לראות איך התקדם גם החלף וגם השכירות?
דוד ביטן: עניין השכירות נגמר.
דוד ביטן: יש הסכמה, יש הכול, לא צריך לחזור לזה.
דוד ביטן: נשאר חלף, הם ידברו ביניהם.
דוד ביטן: הרי בינינו, גם אתה, גם אתם, אתם לא יכולים להביא לוועדת הכספים העברות תקציביות בלי הסכמת האוצר, אז זה שיש לכם יתרה, סתם לדוגמה, מיליארד שקל, האוצר יכול לתקוע אתכם ולא לתת לכם להעביר שקל משם.
תומר ניאזוף: אם האוצר מאשר מסעיף 46 מחיימ"ש אין שום בעיה.
דוד ביטן: האוצר מאשר.
דוד ביטן: אי אפשר לתת את זה במסגרת דמי אבטלה.
תומר ניאזוף: בסדר גמור.
דוד ביטן: תעבירי לי רגע את האוצר.
שלומית אבינח: נטע בר זיו.
נטע בר זיו: אני חוזרת על הפתרון שדיברנו עליו בתחילת השיחה.
דוד ביטן: הוא אומר שהוא מסכים, אבל הם צריכים – טפלו בזה עד יום שני.
דוד ביטן: אני לא יודע מה מסגרת התקציב.
דוד ביטן: מה שמשרד הרווחה אומר, אנחנו צריכים להקשיב לזה, זה שחוץ מה-935 חיילים בודדים עולים חדשים יש עוד 400 חיילים בודדים שהם לא עולים חדשים, שאין להם עורף כלכלי וצריך גם לעזור להם.
דוד ביטן: אז מדובר פה על 1,400 חיילים.
דוד ביטן: אנחנו לא מדברים על כל מי שיש לו אישור לעבודה נוספת, זה 10,500, שזה באמת תקציב מאוד גדול, אנחנו מדברים על חיילים בודדים.
נטע בר זיו: אני אסביר שנייה.
נטע בר זיו: אנחנו כאמור מוכנים לכל מקור שמשרד הביטחון יציע מתקציבו, אין לנו שום בעיה ואנחנו עומדים מאחורי משרד הביטחון בעניין הזה.
נטע בר זיו: אני רק אחדד את הדברים שאמר קודמי, בסעיף 46, לצורך העניין זה הסעיף התקציבי של החיילים המשוחררים, אין יתרות של מאות מיליונים, זה כסף שהכנסת הקצתה לצורך ייעודי לטיפול בקורונה.
נטע בר זיו: מה שעומד כרגע - -
דוד ביטן: לא מדובר על מאות מיליונים.
נטע בר זיו: - - זה לא דבר שקשור לקורונה, זה דבר שהוא עקרוני, איך לסייע לחיילים בודדים מפוטרים.
יוסף טייב: זה כן קשור לקורונה, הם לא יכולים לעבוד בעבודה שלהם.
נטע בר זיו: שנייה, תנו לי לסיים.
נטע בר זיו: היתרות שהיו אמורות להיות מוקצות לזה זה תקציב שהוא תקציב של משרד הביטחון במסגרת סדר העדיפויות שלו.
נטע בר זיו: כפי שמשרד הביטחון מטפל בכל הצרכים של חיילי חובה אז גם כאן זה העניין הזה.
נטע בר זיו: רק לחדד את העניין הזה, לא מדובר ביתרות של מאות מיליונים, מדובר בסדר עדיפויות שמשרד הביטחון יכול לעשות מתקציבו הרגיל השוטף שהוא לא מוקצה לצרכי קורונה והוא קיבל תוספות של מיליארדי שקלים רק בחודשים האחרונים ואנחנו סבורים שהוא יכול לעשות זאת.
דוד ביטן: אז בוא אני אחדד גם פה.
דוד ביטן: מדובר על תקציב שיכול לבוא גם מתקציב הקורונה כי מדובר בבעיית קורונה.
דוד ביטן: יחד עם זה אם הפתרון יהיה פתרון מתקציב של משרד הביטחון, שאתם מסכימים לעשות העברה, אין לי בעיה עם זה, זה לא משנה לי איך זה נפתר.
דוד ביטן: מה שאני מבקש, תנהלו שיחות או משא ומתן עד יום שני, אפשר לפתור את הבעיה הזאת ואני מקווה שבא לציון גואל, שכל החיילים הבודדים שאין להם עורף כלכלי יקבלו פיצוי כל חודש.
שלומית אבינח: ביום שני בעשר ישיבת מעקב.
נטע בר זיו: חבר הכנסת ביטן, אני רק אדגיש שכפי שהפתרון הזה, כפי שמצאנו פתרון לבעיה בדיור של חיילים משוחררים ניתן למצוא פתרון גם לדבר הזה.
נטע בר זיו: זה דבר שמשרד הביטחון יכול להחליט עליו עכשיו.
דוד ביטן: לא מדובר פה על מאות מיליונים, מדובר על לדעתי, אם אנחנו לוקחים עד חודש יוני מדובר על 40 מיליון שקל בערך, פלוס מינוס, זה לא מאות מיליונים.
נטע בר זיו: נכון.
נטע בר זיו: אדרבא ואדרבא כאשר מדובר בצורך שוטף של חיילי החובה.
מרב תורג'מן: 1,500 שקל כפול 1,400 חיילים כפול שישה חודשים זה 12 מיליון, אדוני.
דוד ביטן: 12 מיליון, 15 מיליון.
דוד ביטן: אני לא יודע אם יש לכם את התקציב הזה בתקציב של חיילים בודדים או משוחררים, אבל אני חושב שיש לכם את זה.
דוד ביטן: תפתרו את הבעיה הזאת.
דוד ביטן: אני אומר לשר האוצר כל הזמן וגם לנציגי האוצר משפט קבוע - - -
שלומית אבינח: כסף קטן פותר בעיות גדולות.
דוד ביטן: זה תקציב קטן תוצאה גדולה.
דוד ביטן: יש דברים שאתם צריכים להשקיע מיליארדים, פה אתם נותנים כסף קטן, אבל ציבורית אתם זוכים לכל האהדה בעניין הזה ולכן התוצאה פה היא גדולה.
דוד ביטן: אז תפתרו את הבעיה.
דוד ביטן: אני יודע שאתם מוכנים, אז משרד הביטחון, עם כל הכבוד לו, יפתור גם את הבעיה הזאת, מדובר בחיילים שמשרתים בצה"ל, לא מדובר בחיילי אוקראינה או חיילים בלבנון, מדובר בחיילי צה"ל.
שלומית אבינח: דוד, תגיד בבקשה, 400 זכאי תשמ"ש.
דוד ביטן: אמרתי, 1,400 זה כולל ה-400 האלה.
שלומית אבינח: 400 זה זכאי תשמ"ש.
שלומית אבינח: יום שני ישיבת מעקב בשעה 10:00, אנחנו נוציא זימון מסודר.
דוד ביטן: תגידי תודה ליעל אגמון, היא הייתה באמת בסדר גמור פה, הייתה יצירתית ועשתה את העבודה.
דוד ביטן: אני פותח את הישיבה, הנושא הוא שינוי נהלים במתן מלגות לעולים בודדים במהלך תקופת הקורונה.
שלומית אבינח: ישיבת מעקב.
דוד ביטן: מה שסיכמנו, רק אני צריך את זה לפרוטוקול.
יצחק אוחנה: בוקר טוב.
יצחק אוחנה: בוקר טוב, אדוני היושב ראש, חברי הכנסת, מכובדים.
יצחק אוחנה: בקיצור, אני רוצה ברשותכם, כפי שסיכמנו את המתווה בהיבט של הטיפול בסטודנטים ממשיכים שבעקבות הקורונה יצאו ושוהים בחו"ל, אז כפי שאמרנו, משרד העלייה והקליטה לסטודנטים הללו, אנחנו נאריך עד ה-13 בדצמבר את אפשרות החזרה כדי שנוכל עוד השנה מן הסתם לחייב את הכסף כי ב-15 נסגרת המערכת.
יצחק אוחנה: אני מחלק את זה לשתי נישות.
יצחק אוחנה: אחת, סטודנטים שהם בשליטת מוסד, מכללות וכו', שאנחנו משלמים ישירות למוסד, כדי באמת לשמר ולסייע בכל מה שאפשר לסטודנטים אז אנחנו מחייבים את הכסף עבורם וכמובן שאמורים להוציא מקדמות.
יצחק אוחנה: מי שחוזר עד סוף דצמבר אז כמובן אנחנו מטפלים מול המוסד ומעבירים את המקדמות בהתאם.
יצחק אוחנה: מי שחוזר בינואר, כלומר אלה שיחזרו עד סוף ינואר, הוא יגיש אלינו בקשה ואנחנו מן הסתם נעשה גם ועדות פרטניות, לא מחכים לנהלים הרגילים שעושים ועדות חריגים אלא עושים ועדות פרטניות.
מיכל וונש: רק איך תנגישו את המידע לסטודנטים?
דוד ביטן: תני לו לסיים.
יצחק אוחנה: אני אגיד.
יצחק אוחנה: אנחנו נעשה ועדות פרטניות כדי לטפל בהם.
יצחק אוחנה: אלה שהם בשיטת פרט, שאין לנו לכאורה מתווה לשמור את התקציב כי אני מעביר את זה לחשבון הבנק האישי של הסטודנט, אלה שלומדים באוניברסיטאות, אז למעשה ברגע שהוא חוזר אנחנו מקיימים לו, כמו שאנחנו עושים, ועדה פרטנית לבחינת המשך הסיוע.
יצחק אוחנה: זה לא אם כן או לא, אלא לבחינה שהוא הגיע והוא נמצא כאן.
יצחק אוחנה: כל התלות שלנו זה כמובן בקיומו של תקציב כי אין לי יכולת לשמור את הכסף לפרט, אני לא יודע להעביר לו את זה לחשבון הבנק.
דוד ביטן: אנחנו הסכמנו על המתווה הזה.
יצחק אוחנה: לעניין איך מעדכנים.
יצחק אוחנה: אנחנו שלחנו באי-מיילים לכתובת האישית של העולה, שלחנו אליהם הודעות.
יצחק אוחנה: שמנו את זה באתר, מעלים את זה לאתר בימים הקרובים, שהם יידעו, גם על ההארכה ל-13 בדצמבר וגם על אופן הטיפול.
דוד ביטן: יש לך עוד משהו להגיד, וונש?
מיכל וונש: רק אם יש אפשרות לוודא, כיוון שהם צריכים לדעת שהם צריכים לחזור לארץ, בעצם זאת המשמעות של ה - - -
דוד ביטן: אני מציע לך, יש 186 שיש לכם את הפרטים שלהם, תעבירו להם הודעה.
יצחק אוחנה: העברנו.
יצחק אוחנה: אדוני, כל ה-186 אנחנו לא הפסקנו ואנחנו שולחים מדי שבוע גם תזכורות וגם הכול.
יצחק אוחנה: חלק אנחנו משיגים בטלפונים.
יצחק אוחנה: אלה שניתקן את הטלפון בישראל ולא עדכנו טלפון אין לי יכולת להשיג אותם חוץ מאשר התכתבות איתם.
דוד ביטן: אין בעיה, אלה שניתקו את הטלפון אולי בכלל לא מגיע להם כנראה.
יצחק אוחנה: לא, אני לא שולח בנייד, אני שולח ב - - -
מיכל וונש: לא, זה המספר הישראלי.
דוד ביטן: סתם אני צוחק.
דוד ביטן: תודה רבה על העבודה המהירה שלך ועל פתרון הבעיה.
דוד ביטן: אני פותח את הישיבה, הנושא להיום: שינוי נהלים ומתן מלגות לעולים בודדים במהלך תקופת הקורונה.
דוד ביטן: הדיון מתקיים בעקבות פנייתו של חה"כ יבגני סובה.
דוד ביטן: ללשכתו של חה"כ סובה הגיעו פניות של סטודנטים בודדים עולים שחיים ללא בני משפחותיהם בישראל.
דוד ביטן: העולים הבודדים, חלקם חיילים בודדים משוחררים, לומדים במוסדות להשכלה גבוהה בישראל ובשל היותם עולים הם זכאים לסיוע בשכר הלימוד ממינהל הסטודנטים ומשרד העלייה והקליטה.
דוד ביטן: בחודשים האחרונים, בשל משבר הקורונה, וכדי להימנע מבדידות, חלקם נסעו לבקר את משפחתם בחו"ל והחליטו להישאר בינתיים בקרבת בני משפחתם, עד שהמצב ישתפר, בגלל המצב שנמצא בארץ.
דוד ביטן: אני מבין שבאוקראינה המצב יותר גרוע מישראל, לא? או שאני טועה?
יבגני סובה: לפחות עם המשפחות שם, עדיף לך.
דוד ביטן: עם פתיחת שנה הלימודים תשפ"א סטודנטים המקבלים סיוע בשכר הלימוד נדרשו לחזור לישראל להמשך לימודיהם, וזאת בהתאם לכללי המינהל לסטודנטים עולים, לפיהם הזכאות לסיוע בשכר הלימוד היא לסטודנטים עולים הנמצאים בישראל.
דוד ביטן: ככלל, הזכאות לסיוע על ידי מינהל הסטודנטים נקבע לפי נתוני רשות האוכלוסין וההגירה.
דוד ביטן: כידוע, בשל הקורונה הלמידה במוסדות האקדמאיים מתבצעת מרחוק, אין הגעה פיזית למוסדות הלימוד.
דוד ביטן: לפיכך יש לבחון האם הדרישה של המשרד נכונה לתקופה הנוכחית ואולי יש לבחון חריג לתקופה קצרה ולאפשר לאותם סטודנטים עולים לשהות עם משפחותיהם עד שיסתיים המשבר.
דוד ביטן: לקראת הדיון הנוכחי, כדי להבין את התמונה הכוללת ואת היקף הבעיה, פנינו למשרד הקליטה לקבל מספר נתונים.
דוד ביטן: מתשובת משרד הקליטה לקראת הדיון עולה כי מנתוני תש"פ, 5,535 הגישו בקשות לתמיכה, בשנת הלימודים תשפ"א הגישו 5,596 סטודנטים בקשות לתמיכה, משך ההגשה הוארך בגלל הקורונה עד ה- 1.12.2020, גם לסטודנטים חדשים וגם לסטודנטים ממשיכים.
דוד ביטן: טוב, יש לנו פה מאיפה הסטודנטים מגיעים, לא נלאה אתכם, אבל צפון אמריקה 24%, צרפת 22%, מזרח אירופה וחבר מדינות 22%, חמ"ע, אתיופיה 12%, אמריקה הלטינית 8%, מערב אירופה ללא צרפת 7%, דרום אפריקה ואוקיאניה 3%, שאר אסיה ואפריקה 2%.
דוד ביטן: זאת אומרת רואים פה גם באמת לפי העלייה, סטודנטים זה בערך פלוס מינוס לפי העלייה לישראל, אם כי אצל האתיופים יש באמת אחוז גבוה יחסית שזה 638.
אלכס קושניר: כי תנאי הזכאות שלהם שונים
דוד ביטן: שמה הם מקלים בתנאים למלגה
אלכס קושניר: לא, תנאי הזכאות שלהם שונים, גם כאלה שנולדו בארץ מקבלים סיוע במימון.
דוד ביטן: יש לנו המשך.
דוד ביטן: בהתאם לנתונים שבידינו מצב קורונה הוגדרה בממשלה עד יוני 2021 ולפיכך חשוב שמינהל הסטודנטים – משרד הקליטה צריך להתאים את עצמו למצב מיוחד זה, ברור שאין כוונתנו לשינוי קבוע של העניין, בהחלט הגיוני וסביר לקבוע את התנאי של המצאות פיזית של הסטודנט בישראל כדי שיהיה זכאי למימון הלימודים, אך גם ברור שאנחנו נמצאים בתקופה חריגה בה צריך לשקול את כל השיקולים, לרבות שיקולים של מניעת פגיעה נפשית בקרב העולים בשל הבדידות והריחוק.
דוד ביטן: אתם רואים?
דוד ביטן: כבר מנהלת הוועדה קבעה לנו את ההחלטה, מה שנקרא.
דוד ביטן: מיד נשמע את כלל הגורמים, אולם נבקשכם להתייחס לאפשרות לקבוע חריג זמני לנוהל לשנת תשפ"א, שבה יתאפשר לקבל סיוע ממינהל הסטודנטים כשהסטודנט לומד מרחוק במדינה אחרת.
דוד ביטן: נבהיר שאם הסטודנט יחליט שלא לשוב לישראל להמשך לימודיו ואם לא ישתקע באופן קבוע בארץ הוא יחויב בסכום תמיכת המינהל שניתנה לו לצורך לימודיו בארץ.
דוד ביטן: אבל אם הוא נמצא בחו"ל ויישאר בחו"ל, איך ייגבו את זה?
יבגני סובה: לא יתנו לו לגשת למבחנים.
יבגני סובה: למשל אפשר לא לתת לו לגשת למבחנים, זה גם אופציה.
דוד ביטן: תכף אנחנו נאפשר לך.
דוד ביטן: אבל צריך להבין שהמלגה היא ללימודים בארץ, זה שהיום אפשר ללמוד בזום זה עדיין לא אומר שאפשר לשנות את כל העניין.
דוד ביטן: אולי צריך לתת תקופה מסוימת שהוא יכול לשהות חו"ל, אבל היא צריכה להיות קצרה ככל הניתן.
דוד ביטן: לפני זה אני רוצה לציין, קודם כל, ביקשת, קושניר, הצעה לסדר, תכף אני אתן לך, אבל מאוד הפריע לי אתמול שהממשלה קיבלה החלטה כמו שאנחנו ביקשנו ולחצנו בנושא הרופאים העולים והאחיות העולות, ועוד מקצועות פרא-רפואיים, והקימה ועדה, והכל בזכות העבודה שאנחנו עשינו שהעלינו לסדר היום, שלחצנו את הממשלה והכל, וכשמגיע המועד להודות הם מודים אחד לשני, אתם מכירים את זה?
דוד ביטן: השר הזה לשר הזה, שר הבריאות לשרת הקליטה, ואיפה הכנסת?
דוד ביטן: באוויר, בלעדינו זה בכלל לא היה זז ולא היו עושים כלום.
דוד ביטן: אני רוצה להגיד שזה לא בסדר שלא מזכירים אותנו ואני רוצה להודות לכם, הם לא הודו לכם, אני אודה לכם שבזכות העבודה המאומצת שאתם עושים במסגרות האלה אנחנו מצליחים להזיז את הממשלה לעשות את העבודה, והגיע הזמן שגם ייתנו תשומת לב למה שהוועדה הזאת עושה יחד עם חברי הכנסת, זה דבר ראשון.
דוד ביטן: דבר שני, זה לא כל העבודה עדיין.
דוד ביטן: יש בעיה אחת שהממשלה לא התייחסה, למרות הבקשות שלנו, בגלל שהם לא מעדכנים אותנו, כדי שאנחנו נתקן את העניין הזה, וזה קשור למשרד להשכלה גבוהה ולמשרד החינוך, אנחנו דרשנו שיקימו צוות לשינוי נהלים, שיכירו בכל מיני תארים שהם לא מוכרים בישראל אבל מוכרים בחוץ לארץ, במקומות מערביים ומדינות מפותחות כמו למשל ארה"ב, צרפת, אנגליה וכו', ואת זה הם לא טיפלו ואנחנו לא נוותר עד שהנושא הזה גם יטופל.
דוד ביטן: לצערי הרב יש דוקטור שאם היא עובדת בישראל היא מקבלת שכר של תואר ראשון, זה דבר שלא יכול להימשך וזה נותר לטיפול.
דוד ביטן: אז חבל שהם עשו רבע עבודה בנושא של המקצועות הרפואיים כי זה נושא שהם צריכים כוח אדם היום, אמרנו את זה מההתחלה, טפלו בזה על מנת שיהיה לכם כוח אדם שיוכל לעבוד ולא תתעסקו בזה כל היום בצורה אחרת.
דוד ביטן: טוב, אז אנחנו מודים לשרת הקליטה ולשר הבריאות ולראש הממשלה, אבל הגיע הזמן שגם הם יודו לנו, לא יקרה להם שום דבר.
דוד ביטן: כל הרעיון הזה שהם מודים אחד לשני זה דבר מצחיק, אבל הגיע הזמן שהם יודו גם למי שגרם להם לקבל את ההחלטות האלה, זה דבר ראשון.
דוד ביטן: דבר שני, בבקשה, קושניר.
אלכס קושניר: תודה רבה, אדוני היו"ר.
אלכס קושניר: אתה התעצבנת אתמול, אני התעצבנתי היום בבוקר כששמעתי שמשרד הביטחון החליט שהוא עוצר את הסיוע לחיילים בודדים בשכר הדירה.
אלכס קושניר: עכשיו, זה לא תכנית כבקשתו, זה חוק.
אלכס קושניר: משרד הביטחון, נכון להיום, פשוט פועל בניגוד לחוק.
אלכס קושניר: הם מתחילים לטעון שאין כסף, אני אזכיר לכם, לכולם, שבתקציב התוספתי של 11 מיליארד שקלים שאושר בוועדת הכספים, יותר משלושה מיליארד הלך למשרד הביטחון, אבל אני אגלה לכם סוד קטן, הייתה אמורה לקום ועדה, ועדה משותפת בין ועדת הכספים לבין ועדת חוץ וביטחון שהייתה אמורה לדון בתקציב הזה, לאן הוא הולך, והוועדה הזאת טרם קמה.
אלכס קושניר: עכשיו אני יודע, אדוני היו"ר, מה היכולות שלך, אני מבקש ממך, את כל מה שאתה יכול, את כל כובד משקלך להשקיע כדי שהחיילים האלה יקבלו את מה שמגיע להם על פי חוק.
אלכס קושניר: אנחנו לא מבקשים טובות, לא מבקשים שום דבר, יש חוק במדינת ישראל ולא יכול להיות שמשרד ממשלתי לא מבצע אותו.
אלכס קושניר: אנחנו לא נוותר, אני בטוח שגם אתה.
דוד ביטן: אני רוצה להגיד, אני הייתי במשרד האוצר סוף שבוע שעבר.
דוד ביטן: מפריע להם מאוד שמשרד הביטחון, לדעתי בצדק מפריע להם, כל דבר הוא מפיל עליהם.
דוד ביטן: אין למשרד הביטחון שום תקציב אין לו שמנת כדי להעביר מיליון לפה ומיליון לפה והכל הוא מפיל על משרד האוצר.
דוד ביטן: אז הגיע הזמן שגם משרד הביטחון יעשה את העבודה שלו, קודם כל ידאג למה שהוא צריך לדאוג אחר כך שיתווכח עם משרד האוצר על הכספים.
אלכס קושניר: תשמע, עלות השכר של מנכ"ל משרד ראש ממשלה חליפי זה חצי מהסכום - - -
דוד ביטן: בסדר, יכול להיות, אני לא רוצה לעשות ביקורת על העניין זה.
דוד ביטן: הם יש להם, אם אני לא טועה, 60 ומשהו מיליארד שקל אז אין שני מיליון לסוף שנה?
דוד ביטן: לבוא ולהעביר לנושא הזה?
דוד ביטן: בחייך, כל דבר הם באים מבקשים ממשרד האוצר, זה גם לא בסדר, אבל אני אטפל בזה.
אנדרי קוז'ינוב: אבל התגובה שלהם הייתה, של משרד הביטחון, שנמסרה לתקשורת: צר לנו שהדבר מתעכב.
אנדרי קוז'ינוב: אנשים נזרקים לרחוב, צר לנו שהדבר מתעכב.
דוד ביטן: אני מבטיח לכם שאני אבדוק את זה.
דוד ביטן: דבר נוסף שאני רוצה לעדכן אתכם זה הנושא של בנות השירות הלאומי.
דוד ביטן: בעיקרון אני לא מבין למה זה מתמהמה, אני מחכה לתשובה.
דוד ביטן: דווקא זה עבר לצד של איש המקצוע שמטפל בזה.
דוד ביטן: לא במשרד האוצר, במשרד השני שאחראי על זה.
שלומית אבינח: צחי הנגבי?
דוד ביטן: כן, צחי הנגבי.
דוד ביטן: יש בעיה כרגע בגלל שאין תקציב.
דוד ביטן: ב- 2021 ,לתת הבטחה לשנה הבאה.
דוד ביטן: הם מוכנים להגיד שיש להם כוונה.
דוד ביטן: הם יגידו את זה, אני אביא אותם כדי שיגידו את זה בוועדה, הם מוכנים להגיד שהם ידאגו לזה במסגרת התקציב, זאת אומרת שיש להם כוונה.
דוד ביטן: שתיים, הם מוכנים לתת כבר השנה תקציב של שלושה מיליון שקל לעניין הזה.
דוד ביטן: אני לא מבין, אמרתי למי שאחראי על זה, מה זאת אומרת אתה לא רוצה לקבל את הכסף?
דוד ביטן: קח את הכסף, שלושה מיליון, תסגור חוזים לשנה הבאה עם תשלום מראש לשנה שלמה, וסגרת 70% מהבעיה, 80% מהבעיה, אז הוא אמר כן, אתה צודק, אני אבדוק את העניין.
דוד ביטן: אני מחכה לתשובה שזה נסגר כי במשרד האוצר יש הסכמה מלאה גם לתת השנה כי יש להם היום יתרות.
דוד ביטן: הם אומרים שהם מוכנים לתת לו השנה שלושה מיליון שקל, שזה לא מעט כסף, ולשנה הבאה להגיד שאנחנו מוכנים ואנחנו נכניס את זה לתקציב, אם יהיה תקציב.
דוד ביטן: אבל אנחנו לא יכולים לתת לו התחייבות.
דוד ביטן: הוא מבקש התחייבות.
דוד ביטן: הם לא יכולים לתת לו את ההתחייבות הזאת, אבל הם כן יכולים לתת לו היום שלושה מיליון שקל.
דוד ביטן: זה כל הכסף שהוא צריך לכל השנה.
מיכל וונש: אדוני היו"ר, אולי אפשר לייצר איזה שהיא פשרה בין המציאות לבין האידאל, ולומר שיהיה את התקציב, אבל שבאופן עקרוני יצהירו שצריך לתת את הדעת על מעמדם, על שינוי מעמדם.
דוד ביטן: הם לא יכולים לתת לו אישור תקציבי.
דוד ביטן: זה הוא הם לא יכולים, אבל הם כן יכולים לתת לו כבר השנה כסף, אז שייקח אותו.
דוד ביטן: מה זה ההתפנקות הזאת שהוא אומר אני לא רוצה את הכסף?
דוד ביטן: זה קצת מצחיק אותי.
דוד ביטן: באמת, אז אמרתי לו: אדוני, קח את הכסף, סגור חוזים לשנה שלמה, תשלם מראש בדצמבר ונגמר הסיפור, ואז אם לא יהיה לך או כן יהיה לך תקציב ב- 2021, אני לא יודע מה יהיה במדינה הזאת, אז יש לך את כל מה שאתה צריך.
מיכל וונש: אדוני היו"ר, השאלה אם אפשר לסייע לו בזה שאנחנו אמרנו שאנחנו נגיש איזה שהוא הצעה לתיקון מעמדם ברגע שיהי תקציב להבא יהיה תקציב
דוד ביטן: אני לא רוצה לסייע לו, אני רוצה שהוא יעשה את העבודה, זה מה שאני רוצה.
דוד ביטן: את לא מבינה, קוטלר, אני רוצה שהוא יעשה את העבודה שלו, אני רוצה שהוא יקבל את הכסף, יחתום על החוזים, ובזה נגמר הסיפור וסיימנו את העניין הזה.
דוד ביטן: יש לו את הכסף.
דוד ביטן: הנושא שעל סדר היום, אני מבקש, תבררי איתו, תסגרי איתו, רק שיגיד כן, שייקח את הכסף ויתחיל לעבוד.
דוד ביטן: לא צריך דיון.
דוד ביטן: אז גם את הנושא הזה פתרנו בעצם.
דוד ביטן: מרכז 'מאיה', הנושא הזה נסגר, הם קיבלו מהסוכנות את מה שהיה צריך ויחסית הם קיבלו, אתם יודעים, יותר מדי.
דוד ביטן: גם משרד החינוך העביר כסף והבחור חזר לעבודה.
דוד ביטן: מרכז 'מאיה' השנה חוזר לעבוד כרגיל במתכונת שהייתה ואני מבקש, חכו שנייה, נמצא להם אכסניה אחרת, אנחנו לא יכולים כל שנה להתעסק בזה.
דוד ביטן: הם ימצאו אכסניה שרוצה אותם, אז אין בעיה.
יבגני סובה: תודה רבה אדוני היושב ראש, אני גם מודה לחברי הוועדה, חבריי לנושא הזה.
יבגני סובה: אני בשבועות האחרונים קיבלתי מספר פניות, בין היתר של מספר סטודנטים שלי שפעם לימדתי אותם בתוכנית "מסע" באוניברסיטת אריאל, חבר'ה שעוד לפני הצבא הגיעו לישראל במסגרת התכנית, לאחר מכן קיבלו אזרחות, עשו צבא ואז נרשמו לאוניברסיטה.
יבגני סובה: כמו כל עולה חדש שזכאי לקבל סיוע ממינהל הסטודנטים, ממשרד הקליטה, הם קיבלו סיוע, נרשמו ללימודים ואז לחלקם היה קשה להישאר בתקופת הקורונה.
יבגני סובה: לא מדובר פה על אלפים, מדובר פה על עשרות, אולי כמה עשרות אנשים, הם החליטו להעביר את התקופה הלא פשוטה הזאת בחיק המשפחה.
יבגני סובה: האבות שלהם, האימהות שלהם, המשפחות שלהם נמצאות בארץ המוצא שלהם וכך הם יצאו.
יבגני סובה: חלקם יצאו אפילו בסוף ספטמבר, לפני ראש השנה, חלקם יצאו אפילו באוקטובר כשחודשו הטיסות, אני לא מדבר על כך שאנשים יצאו בתחילת המשבר.
יבגני סובה: בצורה אקראית לחלוטין הם קיבלו טלפונים שאם הם לא יחזרו עד ה-1.12 ארצה אז המלגה שלהם תתבטל.
יבגני סובה: למעשה, המשרד יבטל להם את המלגה.
יבגני סובה: זה נשמע תמוה, זה גם נראה תמוה, מפני שאין חזרה פרונטלית בלימודים באוניברסיטה.
יבגני סובה: גם האוניברסיטה לא מחייבת להיות פיזית בארץ, כלומר להיות נוכח בארץ.